Hulp met frizzy hare | SARIE
Hulp met frizzy hare	deur Charis van den Heever
Tydens die droë wintermaande is ons hare geneig om meer kroeserig (frizzy) te wees. Dis nou boonop ’n reënerige week en baie van ons se grootste vrees is dat ons hare sal kroes sodra ons die huis verlaat. Volg ons raad – takel hare met erge krullerigheid en maak elke dag ’n goeie haardag.
Before After! #FighttheFrizz all summer using Sleek & Shine A photo posted by GarnierUSA (@garnierusa) on Jun 21, 2016 at 2:24pm PDT
Dis hoofsaaklik mense met ’n krullerige haartekstuur wat sukkel om kroeserigheid (frizz) in toom te hou. Omdat die haartipe droër en growwer is as reguit hare, is dit gewoonlik ook geneig om vaal en glansloos te lyk, sê Pascale Guyonnet-Debersac, internasionale wetenskap-kommunikasiebestuurder van L’Oréal Paris se haarprodukte. Dikwels het krullerige hare ’n gebrek aan die natuurlike lipiedlaag wat elke haar bedek. Dié laag seël die kutikels sodat water nie die hare binnedring en die binneste struktuur “ontwrig” nie. As die lipiedlaag nie in plek is nie, veroorsaak stortwater, reën of vog in die lug dat jou hare kroes.
Sodra jy die lipiedlaag herstel, is jou hare meer hanteerbaar, sê Pascale. Haarprodukte wat olie bevat of dié wat ontwikkel is om kroeserigheid teen te werk, help dat vogtigheid in die lug nie jou hare binnedring nie. Dit kan ook help om jou kutikels te seël sodat jou hare gladder lyk. Gladder hare blink meer omdat dit lig reflekteer. Gebruik ook ’n stileringsproduk wat jou krulle mooi definieer wanneer jy dit nie uitblaas of glad stryk nie.
Wenk: Jou hare word staties wanneer baie droë hare en vesels teen mekaar vryf. As jy ’n mussie of ’n hoed gaan dra, gebruik vooraf ’n inbly-opknapper of ’n droë olie om hare ekstra vogtig te hou. Jy kan ook droë sjampoe liggies oor al jou hare of binne-in jou hoed of mussie spuit om statiese hare te tem.
L’Oréal Paris Elvive Extraordinary Oil Nourishing Shampoo en Conditioner (R70 vir 400 ml elk)Garnier Ultimate Blends The Sleek Restorer Conditioner (R40 vir 250 ml)Kérastase Discipline Curl Idéal-reeks (pryse vanaf R300). By uitsoeksalonneHask Essentials Controlled Curls Hair Defining Spray (R150). By ClicksKardashian Beauty Twirl Me Curl-Defining Cream-Gel (R395)Besoek www.glamit.co.zaMoroccanoil Smoothing Mask (R570). By uitsoeksalonne
The secret for #beautifulhair? Our Extraordinary Oil range #hairobsession #elseve #elvive #elvital #extraordinaryoil #haircare #instahair A photo posted by L’Oréal Paris Hair Official (@lorealhair) on Jul 4, 2016 at 9:54am PDT
Kies só ’n haarstyl vir jou uitrusting